GENESISI 



L^ ^ J u \Tu 7 u J wawulihlane lelingenalutfo, bumnyama 

Kudala kwaNkulunkulu babumbonye emanti nekujula kwawo; 

IEkucaleni Nkulunkulu wadala Moya waNkulunkulu^ abehla enyuka 

lizulu nemhlaba. ^Umhlaba ahambahamba etikwemanti. 

a) 1:2: Nome ''Moya waNkulunkulu'' nomc ''umoya lowesabekako'' nomo. "emandla aNkulunkulu" nome 

"umoya lophuma kuNkulunkulu" 

1:1: Hla. 33:6; 90:2; 104:2; 136:5; Joh. 1:3; Khol. 1:16; Heb. 11:3 1:2: 2 Khor. 4:6 

3 Nkulunkulu watsi: "Akube khona 
kukhanya/' kwaba khona kukhanya. 
^Nkulunkulu wabona kutsi kukhanya 
kuhle. Nkulunkulu wehlukanisa 
kukhanya nebumnyama. ^Nkulunkulu 
wakwetsa kukhanya watsi: "Yimini/' 
bumnyama wabetsa watsi: '*Busuku." 
Kwahlwa, kwasa: Kwaba lilanga 
lekucala. 

6 Nkulunkulu watsi: "Akube khona 
umkhatsi emkhatsini wemanti, 
wehlukanise emanti nemanti." 
"^Nkulunkulu wenta umkhatsi^ 
wehlukanisa emanti labengephansi 
kwemkhatsi nemanti labengetulu 
kwemkhatsi. Kwase kuba njalo. 
^Nkulunkulu wawetsa lomkhatsi watsi: 
"Lizulu." Kwahlwa, kwasa: Kwaba 
lilanga lesibili. 

9 Nkulunkulu watsi: "Emanti 
langephansi kwelizulu akabutsane 
ndzawonye^ kubonakale umhlaba 
lowomile." Kwase kuba njalo. 
^^Lokomile Nkulunkulu wakwetsa libito 
watsi: "Ngumhlaba;" nemanti labutsene 
ndzawonye wawetsa libito watsi: 
"Lwandle.'' Nkulunkulu wabona kutsi 
loko kuhle. ^^Nkulunkulu watsi: 
* 'Umhlaba awuvete konkhe lokumilako: 
lokutsela tinhlavu, netihlahla tetitselo 
letitsela tinhlavu letiyinhlanyelo 
ngetinhlobo tato." Kwase kuba njalo. 
^^Umhlaba waveta konkhe lokumilako 
lokutsela tinhlavu, netihlahla tetitselo 
letitsela tinhlavu letiyinhlanyelo 
ngetinhlobo tato. Nkulunkulu wabona 
kutsi loko kuhle. ^^Kwahlwa, kwasa: 
Kwaba lilanga lesitsatfu.. 

14 Nkulunkulu watsi: "Akube khona 
tibane emkhatsini wesibhakabhaka 
tehlukanise imini nebusuku; atibe 
tibonakaliso tetikhatsi, netemalanga, 
neteminyaka. ^^ Atibe tibane temkhatsi 
wesibhakabhaka tikhanyisele umhlaba." 
Kwase kuba njalo. ^ ^Nkulunkulu wenta 
tibane letikhulu taba tibili: lesikhulu 
kutsi sibuse imini, lesincane kutsi sibuse 
busuku. Wenta netinkhanyeti futsi. 



^ "^Nkulunkulu watibeka emkhatsini 
wesibhakabhaka kutsi tikhanyisele 
umhlaba, ^^tibuse imini nebusuku, 
tehlukanise kukhanya nebumnyama. 
Nkulunkulu wabona kutsi loko kuhle. 
^^Kwahlwa, kwasa: Kwaba lilanga lesine. 

20 Nkulunkulu watsi: "Emanti 
akagcwale yonkhe inhlobo yetilwane 
letiphilako, kundize tinyoni 
etikwemhlaba emkhatsini 
wesibhakabhaka." ^^Ngako-ke 
Nkulunkulu wadala tilwane letikhulu 
taselwandle nato tonkhe tinhlobo 
tetilwane letiphilako letigcwele emantini 
ngetinhlobo tato, nato tonkhe tinhlobo 
tetinyoni letinetimphiko. Nkulunkulu 
wabona kutsi loko kuhle. ^^Nkulunkulu 
watibusisa watsi: "Talanani, nandze 
nigcwalise tilwandle, netinyoni tandze 
nemhlaba wonkhe." ^^Kwahlwa, kwasa: 
Kwaba lilanga lesihlanu. 

24 Nkulunkulu watsi: "Umhlaba 
awuvete tonkhe tinhlobo tetilwane 
letiphilako: tonkhe tinhlobo tetifuyo, 
netetilwane letihamba ngesisu, netilo 
tesiganga." Kwase kuba njalo. 
^^Nkulunkulu wenta tonkhe tinhlobo: 
tetilo tesiganga, netetifuyo, netetilwane 
letihamba ngesisu. Nkulunkulu wabona 
kutsi loko kuhle. 

26 Nkulunkulu wase utsi: "Asente 
bantfu, babe ngumfanekiso wetfii, 
basifute; babuse etikwetinhlanti. 
taselwandle, nasetikwe tinyoni 
tasemoyeni, nasetikwetifuyo, 
nasetikwemhlaba wonkhe, nasetikwato 
tonkhe tilwane letihamba ngesisu 
netilwanyakatana. " 

27 Ngako Nkulunkulu wadala 

umuntfu 
waba ngumfanekiso wakhe; 
wamdala waba ngumfanekiso 

waNkulunkulu : 
wabadala, lomdvuna nalomsikati. 

28 Nkulunkulu wababusisa watsi: 
"Talanani, nandze, nigcwalise umhlaba. 



1:6: Jer. 10:12; 51:15 1:7: Isa. 40:22; 42:5; 44:24 1:9: Hla. 33:7 1:14: Jer. 31:35 
1:22: Gen. 8:17 1:26: Hla. 8:5; Heb. 2:6 1:27: Gen. 9:6; Ef. 4:24; Khol. 3:10 



niwuncobe. Nibuse etikwetinhlanti 
taselwandle, nasetikwetinyoni 
tasemoyeni, nasetikwato tonkhe tiiwane 
letihamba emhiabeni." ^Q^j^^lunkulu 
watsi: "Ase nibuke la^ ngininike tonkhe 
tibhidvo letisemhlabeni wonkhe 
letimilisa inhlanyelo, nato tonkhe 
tihlahla letinenhlanyelo etitselweni tato, 
kutsi kube kudla kwenu. ^^Kepha 
konkhe lokuphilako: tiiwane temhlaba, 
nato tonkhe tinyoni tasemoyeni, 
netilwane letihamba ngesisu, ngikunika 
konkhe lokuluhlata kutsi kube kudla 
kwako." Kwase kuba njalo. 
^^Nkulunkulu wakubona konkhe 
labesakwentile^, kutsi kuhle kakhulu. 
Kwahlwa^, kwasa: Kwaba lilanga 
lesitfupha. 

Lilanga lesikhomhisa 

2Ngako-ke kwase kupheleliswe lizulu 
nemhlaba, nendalo yako konkhe. 
^Ngelilanga lesikhomhisa Nkulunkulu 
abesawucedzile wonkhe umsebenti 
wakhe labewenta; wase uyaphumula. 
^Ngako-ke Nkulunkulu walibusisa 
lilanga lesikhomhisa, walingcwelisa; 
ngobe ngalo waphumula emsebentini 
wakhe wonkhe wekudala. 

4 Ladalwa kanjalo-ke lizulu 
nemhlaba. 

Insimi yase-Edeni 

Ngesikhatsi Nkulunkulu Simakadze 
enta umhlaba nelizulu, ^kusete nakunye 
lokumilako emhiabeni, netibhidvo 
tisengakabikho, ngobe Nkulunkulu 
Simakadze abesengakayinisi imvula 
emhiabeni, kwakute umuntfu 
wekuwulima lomhlaba. ^Noko 
kwenyuka inkhungu, iphuma 
emhlabatsini, yanisela wonkhe 
umhlaba. 

7 Nkulunkulu Simakadze wase 
ubumba umuntfu ngelutfuli 
Iwemhlabatsi, waphefumulela umoya 
wekuphila emakhaleni akhe; umuntfu 
wase uba ngumuntfu lophilako. 

8 Nkulunkulu Simakadze wahlanyela 
insimi yase-Edeni ngasemphumalanga; 
wambeka khona-ke lomuntfu 
labesamentile. ^Nkulunkulu Simakadze 
wamilisa emhlabatsini tonkhe tihlahla 
letibukekako letimnandzi; ekhatsi 
nensimi wamilisa sihlahla sekuphila 
kanye nesihlahla sekwati lokuhle 
nalokubi. 

10 Kwavela umfula lowageleta 
wanisela insimi yase-Edeni, udzabula 
ekhatsi nayo, bese wehlukana uba 
ngimifula lemine. ^^Libito lemfiila 
wekucala yiPhishoni; ngulona logeleta 
utungelete lonkhe live laseHavila, lapho 
kunegolide khona. ^^Igolide yalelo live 
yinhle kakhulu; kunenhlaka yebhedola 
kanye nelitje isholamu kulelo live. 
^ ^Umfula wesibili yiGihoni; ngiwo 
logeleta utungelete lonkhe live 
laseKushe. ^^Libito lemfula wesitsatfu 
yiThigrisi, logeletela 
ngasemphumalanga ye-Asiriya. 
Umfula wesine yiYufrathe. 

15 Nkulunkulu Simakadze wamtsatsa 
umuntfu wambeka ensimini yase-Edeni 
kutsi ayilime, ayilindze. ^^Nkulunkulu 
Simakadze wamyala umuntfu watsi 
kuye: "Ungadla ngekutsandza kwakho 
tonkhe titselo letilapha ensimini; 
^^kodvwa ungasidli sitselo sesihlahla 
sekwati lokulungile nalokungakalungi, 
ngobe mhlazana usidla uyakufa 
nekufa." 

Kudalwa kwalomsikati 

18 Nkulunkulu Simakadze watsi: 
"Akukuhle kutsi umuntfu ahlale 
yedvwana. Ngitamentela umsiti 
lolungele yena." ^^Ngako-ke 
Nkulunkulu Simakadze wabumba 
ngemhlabatsi tonkhe tiiwane tesiganga, 
netinyoni letindiza emoyeni, watiletsa 
kumuntfu kutsi abone kutsi utetsa njani. 
Lawo mabito latetsa wona tabitwa 
ngawo. 20Ngako-ke umuntfu watetsa 
emabito tonkhe tifuyo, netinyoni 
letindiza emoyeni, nato tonkhe tiiwane 



1:29: Gen. 9:3 1:30: Isa. 11:6 2:2: Eks. 20:11; 31:17; Dut. 5:14; Heb. 4:4 2:7: 1 Khor. 15:45,47 
2:18: Shu. 4:9 

tesiganga. Kepha Adamu^ akamtfolanga 
umsiti labelungele yena. ^^Ngako-ke 
Nkulunkulu Simakadze wamehlisela 
umuntfu butfongo lobukhulu; walala. 
Nkulunkulu wase ukhipha lolunye 
Iwetimbambo takhe wagcwalisa sikhala 
ngenyama. ^^Nkulunkulu Simakadze 
wambumba lomsikati ngelubhambo 
labelukhiphe kulomdvuna, wase umyisa 
endvodzeni. 

23 Indvodza yatsi: 

"Lona-ke sewulitsambo lematsambo 
ami, 

nenyama yenyama yami. 

Uyawubitwa ngekutsi: 
^jandvodzakati', 

ngobe utsetfwe endvodzeni." 
2^Ngako-ke indvodza iyawushiya uyise 
nenina inamatsele kumfati wayo, bese 
baba nyamanye. 

25 Babehamba ngcunu, bobabili, 
lendvodza nemkayo, bate emahloni. 

Kuwela kwemuntfu esonweni 

3Inyoka yayinebucili kwendlula 
tonkhe tilwane tesiganga labetentile 
Nkulunkulu Simakadze. Yatsi kumfati: 
"Kodvwa ngempela Nkulunkulu ushito 
yini kutsi: 'Ningadli nome ngusinye nje 
sitselo setihlahla letisensimini'?" 

2 Umfati waphendvula inyoka watsi: 
"Singatidla titselo tetihlahla 
letisensimini, ^ngaphandle kwesitselo 
sesihlahla lesisekhatsi nensimi; 
Nkulunkulu utsite: 'Ningasidli sitselo 
sesihlahla lesisekhatsi nensimi, 
ningasitsintsi nekusitsintsa, kuze 
ningafi.'" 

4 Inyoka yatsi kumfati: "Ningeke nife. 
^Kepha Nkulunkulu uyati kutsi 
mhlazana nisidla, emehlo enu 
ayawuvuleka, bese nifanana 
naNkulunkulu nikwati lokuhle 
nalokubi." 

6 Ngako-ke watsi umfati kube abone 
kutsi lesihlahla sasifanelwe kudliwa, 
nekutsi sasibukeka sisihle, nekutsi 



lesihlahla sasifanele kumhlakaniphisa 
umuntfu, wakha kulesihlahla wadla. 
Wanika nendvodza yakhe, nayo yadla. 
"^Emehlo abo bobabili ase ayavuleka, 
batibona kutsi bangcunu; base batfunga 
emacembe emkhiwa, batentela 
kwekuvunula. 

8 Ekupholeni kwelilanga beva 
Nkulunkulu Simakadze ahambahamba 
ensimini; bo-Adamu nemkakhe 
bambhacela Nkulunkulu Simakadze 
emkhatsini wetihlahla tensimi. ^Kodvwa 
Nkulunkulu Simakadze wabita Adamu 
watsi: "Ukuphi?" 

10 Waphendvula watsi: ''Ngive livi 
lakho ensimini, ngase ngiyesaba, ngobe 
ngihamba ngcunu; ngabhaca." 

1 1 Nkulunkulu wambuta watsi: 
"Ngubani losakutjele kutsi uhamba 
ngcunu? Sewusidlile yini lesitselo 
salesihlahla lengakuyala ngaso kutsi 
ungabosidla?" 

12 Adamu waphendvula watsi: 
"Ngulomfati lowanginika yena kutsi 
ahlale nami, nguye lona longinike 
lesitselo, ngase ngiyasidla." 

13 Nkulunkulu Simakadze watsi 
kumfati: "Yini-ke lena lose uyentile?" 

Umfati watsi: "Ngikhohliswe yinyoka, 
ngase ngiyadla." 

Nkulunkulu ukhipha sigweho 

14 Nkulunkulu Simakadze watsi 
enyokeni: 

"Njengobe sewente loku, 
sewucalekiswe 

ngetulu kwato tonkhe tilwane: 
tonkhe tifuyo, 

nato tonkhe tilwane tesiganga. 
Sewuyawuhamba ngesisu sakho, 
ngesikhatsi sonkhe sekuphila kwakho 
udle lutfali Iwemhlabatsi. 
^^Ngitawubeka butsa 
emkhatsini wakho nemfati, 
nasemkhatsini wentalo yakho nentalo 

yemfati. 
Yona iyawufihlita inhloko yakho. 



b) 2:20: ''Adamu" kusho "umuntfu" 

2:22: 1 Khor. 11:8; 1 Thim. 2:13 2:24: Mat. 19:5; Mak. 10:7; Ef. 5:31 3:1: Joh. 8:44 

3:6: 2 Khor. 11:3; 1 Thim. 2:14 3:15: Rom. 16:20; Heb. 2:14; 1 Joh. 3:8 

wena uyawuluma sitsendze sayo." 
1^ Watsi kumfati: 

"Ngitakwandzisa buhlungu 
ekukhulelweni kwakho, 

bube bukhulu kakhulu; 

uyawutala bantfwana kabuhlungu. 

Kufisa kwakho kuyawubasendvodzeni 
yakho, 

yona iyakukubusa." 
^^Ku-Adamu watsi: 

'^Njengobe ulalele livi lemfati wakho, 

wasidla lesitselo salesihlahla 

lengakuyala ngaso ngatsi: 'Ungasidli,' 

umhlaba sewucalekisiwe ngenca 
yakho. 

Sewuyakudla kuwo kamatima 

onkhe emalanga ekuphila kwakho. 
^^Uyawukuvetela emanyeva 
nelukhula, 

wena uyakudla lokumila esigangeni. 
i^Uyawusebenta kamatima, 

ukujulukele kudla kwakho, 

udzimate ubuyele emhlabatsini, 

ngobe vele watsatfwa kuwo; 

njengobe ulutfuli, 

uyawubuyela elutfulini." 

20 Adamu wametsa umkakhe watsi 
ngu-Eva,^ ngobe waba ngunina wabo 
bonkhe labaphilako. ^^Nkulunkulu 
Simakadze wentela bo-Adamu 
nemkakhe kwekwembatsa 
kwetikhumba, wabembatsisa. 

Bo-Adamu na-Eva hayacoshwa 

22 Nkulunkulu Simakadze watsi: 
"Ase nibuke, Adamu sewunjengatsi, 
sewuyakwati lokuhle nalokubi. Angahle 
akhe kulesihlahla sekuphila adle, bese 
uphila kuze kube phakadze 
naphakadze." 23Ngako-ke Nkulunkulu 
Simakadze wamcosha ensimini 
yase-Edeni, kutsi alime umhlabatsi 
labetsatfwe kuwo. 24>^amkhipha 
lo-Adamu; kwase kutsi 
.ngasemphumalanga nensimi 



yase-Edeni wabeka emakherubhi kanye 
nenkemba lenelilangabi 
lephendvuphendvukako ilindze indlela 
leya esihlahleni sekuphila. 

BoKhayini na-Ahela 

c) 3:20: "Eva'' kusho "kuphila" 

d) 4:8: Letinye tincwadzi tekucala tite lenkhulumo 

